ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
21 มิ.ย. 2559

สรุปตลาดภาคเช้า 
ตลาดภาคเช้าปรับตัวในทิศทางเดียวกับตลาดรอบบ้าน นำโดนหุ้นในกลุ่มบริการ จากความหวังต่อการเป็นสมาชิก EU ต่อไปของอังกฤษที่เพิ่มขึ้น หลัง Poll ล่าสุด การ Vote อยู่ใน EU มีสัดส่วนเพิ่มขึ้น ปิดภาคเช้า ดัชนีบวก 10.77 จุด
 
แนวโน้ม ภาคบ่าย
คาดดัชนีมีโอกาสอ่อนตัวลงเล็กน้อยในช่วงบ่าย จากการปรับตัวเพิ่มขึ้นมากเกินไปในช่วงเช้า และความไม่แน่นอนของการทำประชามติของอังกฤษที่ยังคงมีอยู่ สร้างโอกาสในการขายทำกำไรระยะสั้น กดดันดัชนี เน้นหุ้นเป็นรายกลุ่มมากกว่า เช่น พาณิชย์ และ รับเหมาก่อสร้าง ทีได้รับผลดีจากการฟื้นตัวของเศรษฐกิจในประเทศ
 
วิเคราะห์ทางเทคนิค
SAMCO
ราคาปิด 3.74 บาท
แนวรับ 3.72 บาท  
แนวต้าน 4.00 บาท
แนว cut หากราคาหุ้นมีโอกาสหลุด 3.66 บาท
กราฟ SAMCO สลับช่วงการขึ้นลงเป็นรอบอย่างชัดเจน แต่ Stoch มีการยกฐานสูงขึ้นเรื่อยๆ ในการปรับฐานลงแต่ละครั้ง  โดยโครงสร้างมีการเคลื่อนไหวแบบ minor up trend และเกิด Zig zag ในรอบสั้นของการเก็งกำไร  โดยมีแนวต้าน 4 บาทเป็นสำคัญ   ทั้งนี้เกิด buy signal แล้ว  แนะนำเข้าเก็งกำไร
 
เด็กแนว
TAPAC  เป็นหนึ่งในหุ้นที่อาจต้องกลับมาร้อนแรงอีกรอบใหญ่กันแล้ว  หลังจากประกาศผลประกอบการสิ้นสุดไตรมาสสองสิ้นสุดเดือนเมษายนออกไปมีกำไรพุ่งระดับ 3400% ซึ่งเมื่อหงายงบการเงินดูปรากฏว่าเป็นรายได้ปกติก็โตเกือบ 70%  และที่น่าจับตาคือรายได้จากการก่อสร้างมาก้อนเบ้อเร่อเป็นก้อนใหม่อย่างใหญ่ในงบการเงิน 
เมื่อพลิกดูประวัติ พร้อมกันสอบถามนักวิเคราะห์ได้ความกระจ่างว่านี่คือรายการที่เกิดจากการที่บริษัทไปถือหุ้นบริษัท C4 ของสวีเดน 50% เป็นบริษัทรับสร้างบ้าน และมีโครงการขนาดใหญ่มากกำลังเกิดขึ้น  คือเป็นอสังหาริมทรัพย์เพื่อขายมูลค่าหลักหมื่นล้านบาท  
อันนี้น่าจับตามากเพราะเท่ากับว่ารายได้จากอสังหาจะเข้ามาก้อนโตอย่างแรง   แค่นั้นยังไม่พอ บริษัทลูกคือ TAPM ซึ่งออกแบบ ผลิต  และปรับปรุงแม่พิมพ์พลาสติคให้กับบริษัทเครื่อไฟฟ้านั้นมีผลประกอบการเติบโตดีมาก   มีรายได้เฉลี่ยราว 650 ล้านบาท มีทุนขนาดใหญ่พอที่จะเข้าจดทะเบียนใน mai ได้สบาย
ดังนั้นนี่จึงเป็นมูลค่าซ่อนอีกชิ้นที่หุ้นตัวนี้กำลังจะเปิดให้ชาวหุ้นเห็นอย่างจริงจัง  จับตา  จับหุ้น  จับเข้าพอร์ทกันไว้  มองกำไรจะโตก้าวกระโดดอย่างเลี่ยงไม่ได้แล้ว อย่างน้อยรายได้ปีนี้ควรจะเห็น 1,500 ล้านบาท โตเท่าตัวจากปีก่อนเลย 
แนวโน้มกราฟ TAPAC ใช้ TF 180 นาที เห็นการตั้งท้องของ MACD และการยกตัวของ แท่งเทียนไม้แรกของรอบใหม่ ซึ่งแนวโน้มจะเป็น V-shape นั่นเอง ราคาหุ้นควรจะวิ่งไป 21 บาทเป็นอย่างน้อย ในไม่ช้านี้ และน่าจะสร้าง new high ได้ไม่ยกเลย  มือใครยาว สาวได้สาวเอา